**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-05-378-8/20

Datum: 09.11.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku, iznesenu u Zapisniku broj: 05-05-378-7/20 od 09.11.2020. godine, u postupku javne nabavke radova na sanaciji lokalnih cesta u općinama Kalesija i Sapna, direktor JU Direkcija regionalnih cesta TK je donio:

**ODLUKU**

 **o izboru najpovoljnijeg ponuđača u postupku javne nabavke radova na sanaciji lokalnih cesta u općinama Kalesija i Sapna**

Član 1.

Prihvata se Preporuka Komisije za javne nabavke, iznesens u Zapisniku broj: 05-05-378-7/20 od 09.11.2020. godine i ugovor zajavnunabavku **radova na sanaciji lokalnih cesta u općinama Kalesija i Sapna**, dodijeljuju se po LOT-ovima kako slijedi:

LOT 1 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica - Masle II, L=150 m, širine 3,0 m, općina Kalesija, za ponuđenu cijenu od **12.813,50 KM bez PDV-a.**

LOT 2 - **ponuđaču** **d.o.o. Izgradnja Teočak** dodijeljuje se za izvođenje radova na sanaciji lokalnih cesta, dionica Ćive, L=50 m, širine 3,0 m, općina Kalesija, za ponuđenu cijenu od **5.890,00 KM bez PDV-a**.

LOT 3 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica Vukovije Gornje, L=80 m, širine 3,0 m, općina Kalesija, za ponuđenu cijenu od **6.817,50 KM bez PDV-a**.

LOT 4 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica Rajkovine, L=245 m, širine 3,0 m, općina Kalesija, za ponuđenu cijenu od **20.427,00 KM bez PDV-a.**

LOT 5 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica Kraljevići-Mahala L=100,0 m, općina Sapna, za ponuđenu cijenu od **10.925,90 KM bez PDV-a.**

LOT 6 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica Svrake-Jezero L=420,0 m, općina Sapna, za ponuđenu cijenu od **54.803,22 KM bez PDV-a.**

LOT 7 - **ponuđaču d.o.o. Izgradnja Teočak** dodijeljuje se ugovor za izvođenje radova na sanaciji lokalnih cesta, dionica Kraljevići L=131,5 m, općina Sapna, za ponuđenu cijenu od **14.193,76 KM bez PDV-a.**

Sa izabranim ponuđačem će se sklopiti ugovor.

Član 2.

Ugovor će se potpisati sa izabranim ponuđačima uskladu sa članom 98. ZJN.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-378/20 od 23.10.2020.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 125.926,26 KM.

Obavještenje o nabavci broj 997-1-3-81-3-86/20 objavljeno dana 23.10.2020. godine.

„Službeni glasnik BiH“ broj 69/20.

Komisija za javnu nabavku imenovana je Rješenjem broj: 05-05-378-3/20 od 09.11.2020. godine, dostavila je Zapisnik o radu Komisije sa Preporukom o izboru najpovoljnijeg ponuđača broj: 05-05-378-9/20 od 09.11.2020. godine, u postupku javne nabavke radova na sanaciji lokalnih cesta u općinama Kalesija i Sapna – 7 LOT-ova.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je za svaki od 7 LOT-ova broj pristiglih ponuda 1;
* da je blagovremeno zaprimljena po jedna ponuda za svaki LOT
* nije bilo neblagovremeno zaprimjenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Komisija je utvrdila da ponuda ponuđača d.o.o. Izgradnja Teočak ispunjava kvalifikacione uslove propisane tenderskom dokumentacijom, te da je imenovani ponuđač kvalifikovan u predmetnom postupku nabavke za sve LOT-ove.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

LOT 1.- Masle II, L=150 m, širine 3,0 m, općina Kalesija

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **12.813,50** | **100**  |

LOT 2.- Ćive, L=50 m, širine 3,0 m, općina Kalesija

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **5.890,00** | **100**  |

LOT 3.- Vukovije Gornje, L=80 m, širine 3,0 m, općina Kalesija

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **6.817,50** | **100**  |

LOT 4.- Rajkovine, L=245 m, širine 3,0 m, općina Kalesija

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **20.427,00** | **100**  |

LOT 5.- Kraljevići-Mahala L=100,0 m, općina Sapna

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **10.925,90** | **100**  |

LOT 6.- Svrake-Jezero L=420,0 m, općina Sapna

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **54.803,22** | **100**  |

LOT 7. - Kraljevići L=131,5 m, općina Sapna

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Izgradnja Teočak | **14.193,76** | **100**  |

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je zaprimljena i kvalifikovana jedna ponuda za svaki LOT, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja e – aukcije.

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva